7.  ข้อพิพาททางกฎหมาย

  _________________________________________________________________________

บริษัทฯ และบริษัทย่อยไม่มีข้อพิพาททางกฎหมายที่อาจมีผลกระทบต่อสินทรัพย์ของบริษัทฯ
หรือบริษัทย่อย
ที่มีจำนวนสูงกว่าร้อยละ 5 ของส่วนของผู้ถือหุ้น
หรือข้อพิพาทที่มีผลกระทบต่อการดำเนินธุรกิจของบริษัทฯ อย่างมีนัยสำคัญ อย่างไรก็ดี ณ วันที่ 31
ธันวาคม 2551 บริษัทฯ มีข้อพิพาททางกฎหมายซึ่งบริษัทฯ เป็นจำเลยในคดีต่างๆ สรุปได้ดังนี้

+-----------------------+-----------------------+---------------------+
| ประเภทคดี              | มูลค่ารวม (ล้านบาท)      | สถานะปัจจุบัน          |
+-----------------------+-----------------------+---------------------+
| คดีพิพาทแรงงาน          | 1,673.44              | อยู่ในร               |
|                       |                       | ะหว่างพิจารณาคดีของศาล |
| คดีเรียกค่าเสียหาย        | 6,176.66              |                     |
|                       |                       | อยู่ในร               |
|                       |                       | ะหว่างพิจารณาคดีของศาล |
+-----------------------+-----------------------+---------------------+

นอกจากนี้ บริษัทฯ มีข้อพิพาททางกฎหมายเกี่ยวกับกรณี Antitrust ดังนี้

บริษัทฯ ถูกกลุ่มผู้ใช้บริการขนส่งสินค้าทางอากาศรวม 35 ราย
ได้ร่วมกันฟ้องร้องต่อศาลแพ่งนครนิวยอร์ค ประเทศสหรัฐอเมริกา กล่าวหาว่าบริษัทฯ
ร่วมกับสายการบินอื่นรวม 38 สายการบิน กำหนดราคาค่าธรรมเนียมพิเศษเพื่อชดเชยค่าน้ำมัน
(Fuel Surcharge) ค่าธรรมเนียมการเสี่ยงภัย (War Risk Surcharge)
และค่าธรรมเนียมอื่นๆ อันเป็นการละเมิดต่อกฎหมาย
ป้องกันการค้าที่ไม่เป็นธรรมของประเทศสหรัฐอเมริกา (Sherman Act or Antitrust Law)
และกฎหมายประชาคมยุโรป (EU Law)
ทำให้กลุ่มผู้ใช้บริการขนส่งสินค้าทางอากาศได้รับความเสียหาย จึงขอให้ศาลมีคำพิพากษาให้บริษัทฯ
และสายการบินอื่น
ชดใช้ค่าเสียหายที่เกิดขึ้น

นอกจากนี้ กลุ่มผู้โดยสารได้ร่วมกันฟ้องร้องต่อศาลนครลอสแองเจลีส 2 คดี
และศาลนครซานฟรานซิสโก 17 คดี รวม 19 คดี กล่าวหาบริษัทฯ
ร่วมกับสายการบินอื่นกำหนดราคากรณีการขนส่งผู้โดยสารข้ามมหาสมุทรแปซิฟิก (Price Fixing
in respect of Trans – pacific carriers)
อันป็นการละเมิดกฎหมายป้องกันการค้าที่ไม่เป็นธรรมของประเทศสหรัฐอเมริกา ซึ่ง Judicial
Panel in Multidistrict Litigation ได้มีคำสั่งให้รวมทั้ง 19
คดีให้ศาลที่นครซานฟรานซิสโกพิจารณาเป็นคดีเดียว

ทั้งนี้ ทั้งสองคดีข้างต้น (คดีที่ศาลแพ่งนครนิวยอร์คและคดีที่รวมพิจารณาในศาลที่นครซานฟรานซิสโก)
เป็นคดีที่มีลักษณะเป็นการดำเนินคดีแบบกลุ่ม (Civil Class Action)
ซึ่งในขณะยื่นฟ้องโจทก์แต่ละรายยังไม่ได้ระบุยอดค่าเสียหายที่เรียกร้องมา
และจะเสนอให้ศาลทราบในภายหลัง โดยในการดำเนินการของทั้งสองคดีดังกล่าว บริษัทฯ
ได้ดำเนินการว่าจ้างทนายความ
ผู้เชี่ยวชาญและได้เข้าร่วมกลุ่มกับสายการบินที่ถูกฟ้องร้องในลักษณะ Joint Defense Group
ขณะนี้ คดีอยู่ระหว่างการพิจารณา
ของศาล ซึ่งทั้งสองคดียังไม่มีการระบุจำนวนเงินทุนทรัพย์ที่ฟ้องร้องจนกว่าศาลจะชี้ขาดว่าบริษัทฯ
เป็นฝ่ายผิด และในกรณีที่มีการพิพากษาหรือชี้ขาดว่าบริษัทฯ เป็นฝ่ายผิด
ศาลจะได้กำหนดจำนวนเงินค่าเสียหายต่อไป ซึ่งกฎหมายกำหนดไว้เป็นจำนวน
3 เท่าของความเสียหายที่โจทก์พิสูจน์ได้
ในขณะนี้ยังไม่สามารถระบุมูลค่าเกี่ยวกับคดีพิพากษาที่บริษัทฯ
ถูกฟ้องร้องในประเทศสหรัฐอเมริกาทั้งสองคดีได้

นอกจากนี้ บริษัทฯ ได้รับหนังสือจากคณะกรรมาธิการประชาคมยุโรป (Commission of The
European Communities) หรือ EC กล่าวหาว่าบริษัทฯ และสายการบินอื่นๆ อีก 25 สายการบิน
ละเมิดต่อกฎหมายประชาคมยุโรป (EU Law)
ในการกำหนดราคาค่าธรรมเนียมพิเศษเพื่อชดเชยค่าน้ำมัน (Fuel Surcharge)
ค่าธรรมเนียมการรักษาความปลอดภัย (Security Surcharge) ค่าธรรมเนียมการเสี่ยงภัย
(War Risk Surcharge) อัตราค่าระวางการขนส่งสินค้า และค่าธรรมเนียมอื่นๆ ทำให้กลุ่ม

ผู้ใช้บริการขนส่งสินค้าทางอากาศได้รับค่าเสียหาย โดยการดำเนินการเกี่ยวกับคดีดังกล่าว บริษัทฯ
ได้ดำเนินการว่าจ้างทนายความ
ผู้เชี่ยวชาญเป็นผู้รับผิดชอบ
ซึ่งขณะนี้คดีอยู่ระหว่างการพิจารณาและชี้ขาดของคณะกรรมาธิการประชาคมยุโรปว่า บริษัทฯ
จะเป็นฝ่ายผิดตามที่ถูกกล่าวหาหรือไม่ และในกรณีที่มีการชี้ขาดว่าบริษัทฯ เป็นฝ่ายผิด
ตามกฎหมายได้กำหนดโทษสำหรับ
ผู้กระทำผิดเป็นค่าปรับร้อยละ 30 ของรายได้จากการให้บริการขนส่งไปยัง มาจาก
และภายในยุโรป ในปีก่อนที่มีคำตัดสิน
คูณด้วยจำนวนปีที่กระทำความผิด แต่ไม่เกินร้อยละ 10 ของ total worldwide turnover
ของปีก่อนหน้าที่มีคำตัดสิน
ซึ่งขณะนี้ยังไม่ทราบว่าจะต้องคำนวณค่าปรับจากรายได้การให้บริการในสายใดบ้าง และบริษัทฯ
จะต้องถูกปรับเป็นจำนวนเงินเท่าใด
ดังนั้น ในขณะนี้ ยังไม่สามารถระบุมูลค่าเกี่ยวกับคดีพิพาทที่บริษัทฯ ถูกกล่าวหาในสหภาพยุโรปได้

นอกจากการฟ้องร้องและการกล่าวหาข้างต้น
ขณะนี้ยังไม่ปรากฏว่ามีการฟ้องร้องหรือการกล่าวหาอื่นใดต่อบริษัทฯ
เพิ่มเติมอีก
คงมีแต่การสอบสวนทั่วไปเพื่อดำเนินคดีอาญากรณีละเมิดกฎหมายการป้องกันการผูกขาดทางการค้าในประเทศสหรัฐอเมริกา
ออสเตรเลีย นิวซีแลนด์ และประเทศเกาหลี โดยการสอบสวนในแต่ละภูมิภาคดังกล่าว
ยังไม่ปรากฏว่าได้มีการแจ้ง
ข้อหาว่าบริษัทฯ ได้กระทำความผิดเกี่ยวกับการผูกขาดทางการค้า แต่มีการแจ้งขอข้อมูลจากบริษัทฯ
เป็นระยะๆเท่านั้น
โดยบริษัทฯ
ได้ว่าจ้างทนายความในแต่ละประเทศทำหน้าที่เป็นผู้ประสานงานกับทางการของประเทศต่างๆ
ดังกล่าวแล้ว

ทั้งนี้ ในการดำเนินการว่าจ้างทนายความเพื่อแก้ต่างข้อพิพาทต่างๆ ข้างต้น บริษัทฯ
ได้ว่าจ้างทนายความผู้เชี่ยวชาญ
ในประเทศรายหนึ่ง เพื่อทำหน้าที่ติดต่อประสานงานกับทนายความของบริษัทฯ ในแต่ละภูมิภาค